Bagaimana awak menggambarkan jendela pemindahan Januari?
Aduhai. Ya.
Ini pejabat awak yang lagi satu?
Ya. Jika perlu bekerja di rumah, inilah tempatnya.
Kadangkala telefon saya, pukul 10.00, 11.00, tengah malam,
Amerika, Brazil, di sini dan sebagainya, saya ditelefon
dan saya terpaksa menjawabnya.
Membincangkan sepuluh, 20, 50, 60, 70 juta paun,
merunding perjanjian sebegitu satu tanggungjawab yang besar.
Saya faham.
Situasi tentang Aubameyang sentiasa bergolak.
Aubameyang perlu disuruh pergi
untuk mengurangkan belanja dan menjauhkannya dari kelab.
Situasi dengan Aubameyang di luar rancangan kami.
Musim ini, mungkin ada hal berlaku.
Tak pasti sama ada para penyokong memahaminya.
STADIUM EMIRATES
-Helo, kawan. -Apa khabar?
Edu! Maaf.
-Boleh bergambar? -Ya. Apa khabar?
-Boleh bergambar? -Bagaimana dengan Auba?
Tandatangan sikit.
-Boleh? -Jaga diri.
SELAMAT DATANG KE STADIUM EMIRATES
Memang begitu setiap perlawanan?
Ya, sikit-sikit. Tapi saya suka.
Berkenaan Aubameyang, kami perlu berhati-hati
kerana kemungkinan untuk tersilap langkah agak besar.
Awak suka kerja awak. Itulah keghairahan namanya.
Kita harus yakin. Kita harus bertenaga.
Tunjukkan kepada mereka semangat awak.
Ayuh lakukannya.
SEGALANYA ATAU TIADA: ARSENAL
DIKISAHKAN OLEH DANIEL KALUUYA
JANUARI 2022
PUSAT LATIHAN ARSENAL
Jendela pemindahan Januari dah dibuka. Desas-desus kembali rancak.
Teka-tekinya sekarang adalah nasib Pierre-Emerick Aubameyang.
Kita ada masalah sekarang
iaitu ada seorang pemain yang berasa jauh dari pasukannya,
-tak berpeluang untuk bertanding. -Ya.
Saya tak suka.
Kita tak banyak masa kerana kita patut bermain Ahad ini,
-kita perlu menyelesaikannya. -Saya sedia.
Rancangan Arsenal semasa jendela pemindahan
kini tertumpu kepada masa depan seorang pemain.
Kita perlu bincang dengan Aubameyang dan Mikel.
Dia perlu kembali membantu sehingga musim ini berakhir.
Kita perlu diintegrasikan semula.
Kita perlu bercakap dengan Mikel. Perlu ada perbincangan.
Ya, bukan mudah, tapi kita perlu buat sesuatu.
Bola sepak sukar diduga.
Tapi sedarlah, di bawah sana, hubungan mereka dah putus.
Okey. Saya tahu.
Kami menjangkakan jendela pemindahan ini tak sibuk.
Melihat jumlah yang telah dilaburkan semasa musim panas
serta para pemain yang dibawa masuk, kami berpuas hati.
Memanglah kita ada hal Auba itu,
tapi ini satu cabaran.
Pierre-Emerick Aubameyang menjaringkan 92 gol untuk Arsenal.
Hebat sekali.
Dia tak bermain sejak bulan Disember
setelah dilucutkan jawatan kapten dan disisih daripada latihan pasukan
disebabkan salah laku disiplin.
Peraturan dan disiplin mendatangkan kejelasan,
kerana akhirnya, kepercayaan tak boleh diukur.
Apabila merenung mata seseorang pemain
dan merasai kepercayaan itu dah hilang,
susah untuk kembali seperti sediakala daripada titik itu.
Mikel Arteta tak mahu situasi Aubameyang
mengganggu perhatian para pemainnya yang lain.
Mikel kembali ke Colney setelah seminggu bercuti akibat COVID
untuk mempersiapkan skuadnya untuk beberapa perlawanan penting Januari ini.
Sepuluh hari akan datang, ada empat perlawanan dan tiga pertandingan
yang akan menentukan kesudahan musim ini.
Saya ada banyak masa untuk menonton.
Saya menonton 21 sesi latihan.
Ada beberapa pemain yang berlatih dengan sangat baik.
Ramai pemain yang berlatih dengan baik
dan ada sekumpulan pemain yang datang sekadar menunjuk muka.
Sesi latihan hari Ahad,
kalau saya ada di sini, empat pemain akan disuruh keluar daripada latihan.
Empat. Empat pemain, selepas 15 minit, keluar.
Kita bukan berlatih di taman, kita bukan di tadika
dan kita di sini bukan untuk membuang masa.
Terlalu ramai pemain bergelak ketawa, satu perkara lagi ialah merungut.
Ada penghantaran tak elok, merungut. Penghantaran saya tak elok, salah dia.
Kita semua perlu meningkatkan tahap kita.
Setiap seorang kerana sekarang sama ada masuk atau keluar.
Setiap hari semasa latihan, setiap bola.
Ayuh.
Ayuh!
Keluarnya Auba daripada skuad,
peluang terbuka untuk penyerang berusia 22 tahun, Eddie Nketiah.
Eddie, awak pun terlibat. Mari, Eddie.
Beliau penjaring gol tertinggi England di peringkat bawah 21 tahun.
Untuk Arsenal, Eddie hanya menjaringkan lima gol pada musim ini.
Saya banyak menjaringkan gol untuk pasukan remaja.
Saya menjadi lebih yakin kerana saya tahu saya boleh jika ada peluang.
Bagus, Eddie!
Ini kelab besar dengan pemain hebat.
Ramai saingan di kawasan depan.
Sebagai pemain, kita harus yakin bahawa
kita cukup bagus untuk melaksanakannya jika diberi peluang.
Eddie berjaya memasuki barisan pemain utama minggu ini
seraya Arsenal memulakan cabaran Piala FA.
Para pemain Arsenal,
kali ketiga memenangi piala yang menjadi rebutan ini dalam 14 musim.
Mereka memegang rekod kejohanan dengan 14 kali sebagai juara.
Yang terakhir.
NOTTINGHAM FOREST LWN ARSENAL STADIUM CITY GROUND - 9 JANUARI 2022
Ayuh, semua. Ayuh!
JUARA EROPAH 1979 SELAMAT DATANG KE CITY GROUND
Kita mesti mengejar Piala FA. Itu piala kita. Menang 14 kali.
Kita mesti cuba lagi.
Malam ini, Arsenal melawan Nottingham Forest daripada Kejohanan,
liga di bawah mereka.
Mikel memberi peluang kepada tujuh pemain
yang biasanya bukan pemain utama.
Bukan tugasan mudah di depan 20,000 penyokong tuan rumah yang riuh.
Okey, berkumpul. Mari berkumpul.
Kita memulakan kejohanan baharu,
kejohanan yang sebati dengan sejarah dan DNA kelab kita.
Daripada minit pertama lagi, saya mahu kalian menyerang.
Saya mahu pasukan saya datang ke sini dan menguasai mereka.
Gunakan fizikal awak, niat awak, serta kebolehan awak untuk menang.
Semoga berjaya.
Ayuh!
Ini ujian berat untuk Arsenal. Mereka perlu benar-benar cemerlang.
Tuan rumah kepada Nottingham Forest memulakan perlawanan,
Pusingan Ketiga Piala FA.
Arsenal akan cuba untuk terus mencari kelebihan.
Peluang terbuka, tendangan dibuat, tapi tersasar.
Bola yang kurang kemas oleh Tavares.
Entah apa di fikiran Tavares pada masa itu.
Nketiah cuba membuat jaringan.
Akhirnya jauh dari sasaran.
Arsenal pasti mahu lebih penglibatan daripadanya.
Selepas tiga puluh minit, Mikel membuat pertukaran.
Nuno Tavares orangnya.
Pasti tak puas hati jika menukar pemain separuh masa pertama.
Ya. Sebenarnya, memang betul tindakannya.
Dia sememangnya tak berpuas hati.
Kelajuan Johnson cukup baik.
Arsenal dalam bahaya. Boleh masuk semula. Diselamatkan oleh Leno.
Arsenal goyah di minit-minit terakhir.
Mikel Arteta pasti tak gembira.
Selepas sejam bermain,
Arsenal belum dapat mengenai sasaran.
Bola masuk! Alamak.
Nketiah terlepas peluang.
Gol awal masuk!
Oleh Lewis Grabban.
Menyelinap melepasi pertahanan Arsenal dan memasukkannya dari jarak dekat.
Penyokong Forest menyerbu padang.
Arsenal begitu cuai, melepaskan bola dengan mudah.
Mudah saja, terlalu lambat.
Arsenal cukup mengecewakan.
Wisel terakhir berbunyi.
Kemenangan besar Nottingham Forest.
Arsenal ditendang keluar daripada Piala FA.
Celaka sungguh.
Saya boleh menerima kekalahan.
Cuma saya tak boleh terima tahap sebegini.
Saya tak boleh terima tahap sebegini.
Sikit pun tak boleh. Sikit pun!
Saya tahu sikap kalian, sikap itu tak memadai.
Keberanian untuk berlari tak cukup, kita perlukan lebih lagi.
Ini langsung tak cukup.
-Kalian setuju? -Ya.
Ya? Jadi buatlah betul-betul. Cabarlah diri sendiri.
Itu yang saya katakan semasa latihan.
Kerana saya nampak semasa latihan,
tak mengapa jika kita terlepas bola.
Tak mengapa, saya boleh kejar bola seterusnya.
Tidak! Dalam perlawanan, akibatnya gol!
Apabila tewas bertarung, saya marah.
Apabila tewas perlawanan kecil, saya marah.
Kerana itu standard kita!
Kerana kalian datang ke sini dan tewas.
Langsung tak cukup. Teruk sungguh.
Memang teruk!
Kalau ini cara kita melawan Liverpool, matilah.
Ibu saya tiada hari ini.
-Yakah? -Saya tiada makanan.
-Di mana jurumasak awak? -Dia pergi bercuti.
-Berapa lama dia bercuti? -Sampai esok.
-Okey. -Awak makan apa malam ini?
Mungkin Nandos.
Itu dia.
Untuk dia mungkin dua roti gulung ayam, kentang goreng Peri dengan dua perinaise.
Nak saya tandatangan untuk Auba?
Auba berada 8,000 kilometer dari situ mewakili Gabon
di Piala Negara-Negara Afrika.
Di rumah, Arsenal terkeluar dari Piala FA tanpa sebarang gol.
Ketiadaan bintang penyerang memberi tekanan kepada Mikel
pada titik penting musim ini.
Hubungan antara Mikel Arteta dan Aubameyang amat retak.
Bolehkah diperbaiki, patutkah ia diperbaiki?
Jika masa depan Aubameyang di kelab ini cerah,
dia patutnya dah lama kembali.
Entah apa rancangannya bagi Aubameyang,
kerana jika masalahnya sedalam yang dijangka,
nampaknya tiada pilihan lain.
Mikel bertemu dengan Tim Lewis,
antara empat pengarah Arsenal untuk membincangkan Aubameyang.
Dia membuat kesilapan dan awak bertindak dengan setimpal,
dan kedudukan awak cukup jelas.
Banyak bergantung kepada cara kita mengeluarkan Auba, jika boleh.
Dengan Mikel bukan setakat berurusniaga, ini satu hubungan.
Dia pengurusnya.
TIM LEWIS PENGARAH BUKAN EKSEKUTIF
Untuk hal seperti Aubameyang, tugas saya adalah menyokongnya,
mencabarnya, membantunya apabila dia meminta bantuan untuk bertindak.
Saya tak menasihatinya tentang hal bola sepak. Karutlah.
Tiada jawapan betul yang mudah di sini.
Jika berlarutan hingga akhir Januari, semua kelebihan di tangannya.
Saya tahu dia ada banyak tekanan
kerana dia yang berada di mata awam,
menjawab soalan yang ditujukan kepada kami,
tapi ada pasukan yang menyokongnya dari belakang.
Berlalunya hari-hari jendela pemindahan Januari,
masa makin suntuk bagi pihak kelab untuk menentukan masa depan Aubameyang.
Kita perlu tengok semula projek ini, rancangan...
-Ya. -Kita hanya boleh buat perkara tertentu.
-Ada apa-apa perlu dibincangkan? -Ya.
-Atau semuanya? -Ya.
Edu, dalam perbualan semalam,
rasanya awak merumuskan kedudukan kita dengan baik.
-Ya, saya bercakap dengan Rich. -Ya.
Semua rugi, bukan? Semua rugi.
Saya tak rasa ada pasaran untuknya,
sesuatu akan berlaku yang akan mengubah keadaan.
Kita perlu mencari jalan penyelesaian,
kerana masalah ini takkan hilang.
Mikel perlu banyak mengasah dan menguruskan pasukannya,
dan dia patut tertumpu pada itu.
Hal Aubameyang ini memerlukan gabungan tenaga semua orang.
Kita sebagai pihak kelab perlu membincangkan tindakan yang terbaik.
Ini bukan setakat situasi Auba dan Mikel, ini perkara lebih besar.
Kami perlu fokus kepada perlawanan seterusnya dan kitaran ini berulang,
dan apabila mereka mendesak...
Kami tahu reaksi pihak media,
reaksi orang ramai, cara berita ini akan dipaparkan.
Aubameyang bermain di Piala Negara-Negara Afrika. Dia sibuk berpesta.
Awak rasa wajar tindakan awak terhadap Aubameyang
disebabkan kelakuannya yang agak bermasalah?
Keputusan yang saya buat tentulah
sentiasa demi kebaikan kelab ini
dan kerana ingin buat perkara yang betul.
Setakat ini para pemain kami penuh komited.
Terima kasih, semua.
Saya bertekad semasa bersetuju menjadi pengurus, bahawa
saya akan membuka hati terhadap semua pemain,
bermakna kita perlu menerima hakikat
bahawa kita membuka hati, kita mungkin akan terluka.
Pemain yang tahu perasaan bergelumang dalam kontroversi
ialah Granit Xhaka.
Pasukan kami sangat muda.
GRANIT XHAKA PEMAIN TENGAH
Tugas kami adalah menasihati mereka
dan memberitahu tugas ini tak mudah kerana memerlukan banyak usaha.
Saya antara pemain tertua dan umur saya baru 28 tahun.
Orang ingat saya sangat agresif disebabkan cara permainan saya.
Kami dilihat beraksi 90 minit atas padang,
yang kelihatan hanya satu sisi sifat seseorang.
Granit menerima empat kad merah sepanjang bersama Arsenal.
Sejak menyertai kelab ini,
tiada pemain Liga Premier lain yang lebih kerap dibuang padang.
Kad merah untuk Granit Xhaka.
Bukan pertama kali beliau buat begitu.
Beliau kapten kelab ini dua musim yang lalu, tapi tak disukai peminat.
Sekarang, ada penyokong Arsenal yang bertepuk tangan
sambil Granit Xhaka dibuang padang dan reaksinya langsung tak baik.
Seperti Aubameyang, dia dilucutkan jawatan.
Xhaka, biarkan.
Kawan, ada kalanya awak hebat ada kalanya awak...
Diam. Okey.
Ada orang yang suka kita dan ada yang tak suka kita.
Mereka mengkritik kita, mereka menulis kata-kata yang menyakitkan hati.
Orang ingat bola sepak ini demi kereta, rumah,
demi duit dan sebagainya, tapi tak seorang pun antara kami
semasa kecil mula bermain bola sepak kerana mengejar duit.
Kita bermain bola kerana menyukainya.
Orang juga lupa kami juga insan biasa.
Bahagian ini, keluarga ini perlu bersatu hati,
dan kita hanya boleh mengharungi cabaran apabila bersatu hati.
LIVERPOOL LWN ARSENAL STADIUM ANFIELD - 13 JANUARI 2022
Siapa yang akan ke Wembley menentang Chelsea
di perlawanan akhir Februari nanti?
Liverpool pasukan kuat.
Untuk berasa seolah-olah kita semakin baik, mereka perlu ditewaskan.
Malam ini, Arsenal bermain dalam separuh akhir pertandingan kedua,
Piala EFL...
Inilah peluang terakhir mereka untuk memenangi piala musim ini.
Mereka melawan Liverpool.
Dalam pertemuan sebelum ini, Arsenal tewas empat-kosong.
Perlawanan malam ini amat penting.
Prestasi Liverpool sangat baik dan ini cabaran besar bagi Arsenal.
Bagi Mikel, dengan desas-desus masih berlegar tentang Auba
kemenangan pasti membantu mendiamkan pengkritik.
Granit dan Eddie memulakan perlawanan untuk Arsenal.
-Ayuh semua. -Ayuh, mari.
Salurkan tenaga sekarang, bukan kemudian dan sedia.
Berdiri.
Kalian, kita mesti lawan.
Saya mahu memenuhi pasukan ini dengan emosi.
Saya mahu merenung mata awak dan nampak suatu sikap
semangat dan keyakinan.
Saya mahu nampak keberanian semasa mempertahan,
dan semasa bermain, ketenangan dan kualiti.
Melawan mereka, kalian tahu taktiknya, kejar si pelari,
sekat tendangan dan bertahan, kita ada penjaga gol kita.
Ayuh.
Ayuh!
Arsenal memulakan perlawanan.
Aduhai, Ramsdale berjaya menangkapnya,
tapi penjaga gol Arsenal ini hampir dilanda masalah.
Liverpool menguasai perlawanan dari awal.
Itu oleh Minamino.
Liverpool sememangnya rancak menyerang Arsenal.
Liverpool lantas kembali. Robertson.
Kad merah dilayangkan.
Terus mencapai ke poket belakang untuk membuang Granit Xhaka.
Xhaka sekali lagi terkena merah,
kali kelima dalam kerjayanya bersama Arsenal.
Arsenal tinggal sepuluh pemain.
Celaka.
Mikel terpaksa menukar pemain pertahanan.
Perlawanan berakhir bagi Eddie Nketiah, Rob Holding masuk.
Arsenal perlu bertahan habis-habisan.
Inilah ujian sebenar perwatakan mereka.
Minamino. Arsenal berdiri teguh.
Detik-detik akhir separuh masa pertama, mampukah Arsenal bertahan?
Jangan mengalah, terus berlawan. Ayuh.
Okey, dengar sini.
Jika kita berdisiplin dan kita bertahan secara aktif,
kita boleh berjaya.
Disiplin, bermainlah bermati-matian sepertimana yang diperlukan,
yang langsung tak sama dengan kemahuan kita
dan yang telah dilatih,
tapi ini yang diperlukan untuk permainan ini.
Kita tiada jalan lain dan kita perlu selamat hari ini. Okey?
Bersatu hati.
Bolehkah Arsenal bertahan selama 45 minit?
Tendangan dari jauh, yang hampir menjerat Ramsdale.
Pertahanan yang baik oleh Gabriel.
Liverpool tak dapat mematahkan pertahanan Arsenal.
Kekecewaan Liverpool dah mula kelihatan.
Liverpool kesuntukan masa.
Jika Arsenal dapat bertahan seminit saja lagi,
keputusannya amat bermakna.
Minamino! Itulah peluang yang dinanti-nantikan.
Arsenal telah merekod pencapaian yang hebat.
Pertahanan yang cukup mengagumkan dan Arsenal berkedudukan lebih baik
menuju ke pusingan kedua Separuh Akhir Piala EFL.
Ini permainan tandang, tinggal sepuluh pemain.
Saya menyanyi tadi, Kosong-kosong untuk Arsenal,
"Kosong-kosong untuk Arsenal," kerana saya pernah melihat kemenangan
dan berasa kurang bangga berbanding perasaan saya malam ini.
Kalian, tak banyak pasukan yang mampu buat begitu. Tak sama sekali.
Sebelum perlawanan bermula saya kata
saya mahu melihat pasukan yang bermain dengan penuh perasaan
dan bermain dengan berani.
Kadangkala saya meremang melihat kalian bermain.
-Betulkah perkataan itu? -Meremang.
Meremang.
Pencapaian kalian hari ini, bertanding seperti itu,
menunjukkan disiplin, keberanian, semangat
dan apabila rakan kita buat sesuatu di barisan akhir
dan dia dibuang padang, itu masanya kita melindunginya
dan cara kalian melakukannya hari ini cukup mengagumkan.
Saya cukup bangga dengan kalian. Syabas.
Kamilah Arsenal
Penyokong Arsenal pasti gembira dengan keputusan ini,
tapi apabila Xhaka dibuang padang, pengadil betul,
Xhaka salah sekali lagi.
Xhaka pasti kecewa hari ini.
Dia perlu melihat peristiwa ini dan berubah,
jika dia tak mengkaji prestasinya dan kata, "Saya perlu berubah,"
rasanya dia tiada harapan di kelab ini.
Selepas perlawanan separuh akhir itu, suasana ceria di Colney.
SELAMAT DATANG KE ARSENAL
Tapi Arsenal tiada gol dalam dua perlawanan berturut-turut.
Terima kasih Piers.
Katanya awak hebat lagi.
Alamak. Auba melawan Thomas hari ini.
Ayuh, Gabon.
Saya harap Auba kembali.
Saya merinduinya.
Di gim, post-mortem kejadian kad merah Granit bermula.
Soalan. Kenapa awak pemain pertahanan terakhir?
Entah. Saya dah kata, orang ini, jika hantarannya baik, boleh dapat gol.
Kawan, kad merah awak salah saya?
Kesan domino bermula dari situ.
Kesan domino bermula daripada pemain di atas. Bukan salah saya.
Jika hantaran awak baik, paling kurang, kita boleh cuba menjaringkan gol.
Jika kita membuat jaringan, penjaga gol menangkis...
Ya, awak akan salahkan pihak lawan.
Mereka masih boleh membuat hantaran, Granit.
Masalahnya di bahagian atas.
Pemain atas padang.
Awak perlu mengawal diri.
Tiga lawan satu? Saya keseorangan dan terpaksa memecut.
-Awak perlu mengawal diri. -Hei, jangan risau.
Biar saya dipersalahkan, tak apa.
Jika saya tak menghalangnya, kita dah ketinggalan satu-kosong.
Jadi, berterima kasihlah kepada Granit.
Hei.
Ada orang mencari awak.
Helo. Hai.
Granit tinggal bersama isterinya, Leonita dan dua anak mereka, Ayana dan Lyneya.
Hai.
Dalam keluarga saya ada abang, ayah. Jadi, ibu saya
seorang saja perempuan dan dia sentiasa cakap,
"Susahnya menjaga anak lelaki." Sekarang dah terbalik.
Ada tiga perempuan di rumah dan segalanya berubah.
-Boleh ayah cium? -Ya.
Sayang kamu.
Kita lebih tenang. Berfikir dua kali sebelum buat sesuatu teringatkan mereka.
Ini, apabila kami bernikah.
Gambar yang kami tak lupakan kerana ini hari istimewa bagi kami.
Di sini saya boleh buat apa-apa saja, tiada gambar,
tiada sesiapa menjerit dari belakang. Tiada sesiapa memburuk-burukkan kita.
Saya tahu tak mudah baginya apabila saya murung atau apabila kami tewas,
tapi dia satu-satunya orang yang saya boleh bercakap secara jujur.
Apabila mereka kalah perlawanan dan dia pulang
dalam keadaan marah,
saya cuba bercakap dengannya sikit dan berkata,
perlawanan seterusnya pasti lebih baik, tapi
apabila orang kata dia tak bersungguh-sungguh,
dia tak tidur semalaman jika mereka tewas.
Kerana saya amat suka berada di padang
kerana keghairahan saya. Saya suka kerja saya.
Di atas mahupun di luar padang, saya amat bangga dengannya.
Auba kembali daripada Piala Negara-Negara Afrika.
Siapa ada?
Helo. Apa khabar?
-Awak okey? -Ya, awak okey?
Semua orang sihat?
Dia masih berlatih seorang diri.
Aubameyang. Semua orang sihat?
-Ya. -Anak-anak baik?
-Ya. -Mereka dah masuk sekolah?
Belum lagi, Isnin nanti.
Ibu awak? Dia sihat?
Ya, dia sihat.
-Terukkah kebelakangan ini? -Ya.
Awak okey, kawan?
Ya, awak? Awak apa khabar?
Sesi hari ini akan menggerakkan semula tubuh awak.
Untuk memastikan semuanya okey dan baik kesannya.
Awak tiada Ahad nanti.
Kita merancang dari situ. Mikel akan bercakap dengan awak.
Baiklah.
Semasa ketiadaannya,
Mikel dan lembaga pengarah telah membuat keputusan muktamad
untuk membolehkan Auba keluar dari kelab semasa jendela pemindahan ini.
PENGURUS
Bilakah awak sedar Auba tak boleh lagi kekal dalam pasukan ini?
Semasa saya merenung matanya dan nampak dan merasainya,
kepercayaan sudah tiada lagi. Semasa itulah.
Ini keputusan yang sukar di pertengahan musim
melibatkan pemain paling penting kelab ini,
dan mereka tak faham kesannya jika pemain itu tiada
terhadap prestasi pasukan.
Tapi jika bahan-bahan ini digabungkan dan masih lagi
jelas keputusannya, terpaksalah kita membuatnya.
Kami amat merindui Auba, perwatakannya, kualitinya di atas padang,
tapi keputusan pengurus harus dihormati.
AARON RAMSDALE PENJAGA GOL
Berita di bilik persalinan itu tak mengejutkan sangat, mujurlah.
Mereka memutuskan untuk mengeluarkannya, Arsenal tak cukup orang.
Melihat jumlah gajinya yang dibayar oleh Arsenal,
ini pasti bukan pemindahan yang mudah.
Gaji Aubameyang dilaporkan sebanyak £350,000 seminggu.
Kini terpulang kepada Edu dan Rich untuk berhenti menggajinya
agar dia bermain di kelab lain.
Kita nak dia buat apa?
-Ada dua pilihan. -Ya.
Pinjamkan, atau tamatkan kontraknya.
Saya tak boleh cuba menjual pemain ini,
tiada sesiapa akan mahu membelinya.
-Umurnya dah 32, 33 tahun. -Mustahil.
Jalan terbaik ialah menamatkan kontraknya.
Jika dia dipinjamkan, itu situasi terburuk bagi kita.
Buat masa ini, ya, kerana kita masih mungkin perlu menanggungnya
musim hadapan, melainkan dia menamatkannya.
Ya.
Ada dua perkara tentang hal Auba ini,
tentulah dia pemain yang bagus, menjaringkan banyak gol,
tapi jika dia tak menyumbangkan tenaga kepada pasukan ini,
lebih baik kita jimat wang gajinya itu dan berunding.
Kontraknya hanya boleh ditamatkan jika dia bersetuju,
kita tamatkan kontrak, awak boleh pergi, okey.
Persetujuan bersama.
Kita tak mahu dia kembali, kita mahu benar-benar putus.
Secara jangka panjang ini lebih baik bagi kelab.
Arsenal mahu menamatkan kontrak Aubameyang,
tapi ini hanya mungkin jika ada kelab lain yang cukup besar
untuk mengambilnya dan membayar gajinya sepanjang musim ini dan musim depan.
Dalam jendela ini, lembaga pengarah Arsenal meluluskan pertukaran lain.
Pemain-pemain lain dibenarkan pergi, termasuk Ainsley Maitland-Niles,
Sead Kolašinac,
Calum Chambers,
dan pemain pertahanan Pablo Marí.
Memang sukar, selepas tiga tahun, tak mudah,
tapi ini lumrah hidup.
Ini saat menyedihkan, tapi saya gembira kerana dapat bermain,
saya akan menghadapi cabaran baru.
Saya mendoakan kejayaan Arsenal dan rakan sepasukan saya.
Apabila seseorang keluar, kita langsung tak tahu apa-apa
dari segi rundingan dan sebagainya, tahu-tahu ada pesanan
dalam grup pasukan berkata, "Semoga berjaya musim ini.
"Saya akan berpindah ke tempat ini. Selamat maju jaya," itu saja.
Jumpa lagi.
Ini bola sepak dan orang berpindah.
Jelas ada pemain yang perlu dipindahkan keluar,
pemain yang tak bermain dalam skuad
dan yang Mikel rasakan perlu keluar bermain,
dan semua orang perlu diset semula.
Skuad Arsenal kita separuh saiznya berbanding musim lalu
dan tiada kemasukan pemain baru.
Mereka perlu buat sesuatu.
Mereka perlu buat sesuatu untuk terus maju
membawa masuk pemain bertaraf tinggi.
Kita tak menjaringkan gol dalam kira-kira 600 minit perlawanan bola sepak.
Mereka perlu merundingkan sesuatu. Mesti.
Kami di permulaan proses ini yang melibatkan beberapa perkembangan.
Skuad ini akan berkembang.
Tapi dari pandangan kami,
jika kita membawa masuk ramai pemain di bulan Januari,
kita ada buat silap sebelum ini.
Tinggal sepuluh hari dalam jendela ini, persetujuan dengan Auba belum ada.
Tiada kelab lain yang mahu mengambilnya secara kekal dan membayar gajinya.
ARSENAL LWN LIVERPOOL STADIUM EMIRATES - 20 JANUARI 2022
Separuh akhir kejohanan dan kedudukan di Wembley menjadi rebutan.
Nasib milik sesiapa saja seraya dua gergasi bola sepak Inggeris
Arsenal dan Liverpool bertarung dalam perlawanan kedua separuh akhir Piala EFL.
Tak mudah apabila Mikel datang berjumpa untuk bercakap tentang Aubameyang.
Tapi kita harus bersikap wajar dan kata, "Betul katanya. Dia patut disokong."
Liverpool memulakan perlawanan, Stadium Emirates dipenuhi sorakan.
Besar cabarannya membolehkan orang memahami pilihan terbaik untuk kelab ini.
Kerana mereka hanya nampak perlawanan.
Jota melepasi penghalangnya. Peluang terbuka untuk Jota.
Masuk!
Dia macam menendang gerak perlahan dan Ramsdale tersilap langkah
dan Liverpool mendahului perlawanan separuh akhir ini.
Kita perlu melihatnya secara menyeluruh,
pilihan yang terbaik untuk masa depan kelab ini.
Jota mungkin masuk, golnya berjaya.
Dua-kosong untuk Liverpool kerana Diogo Jota.
Arsenal sudah tewas di sini.
Penyokong Arsenal turut merasainya, mereka mula keluar beramai-ramai.
Tiada pemain tengah. Tiada pergerakan semasa jendela pemindahan Januari,
jadi keputusannya tentulah sama saja.
Taktik yang sama, Arsenal yang sama.
Dia perlu buat lebih lagi. Carilah penyerang baru.
Kita tak boleh bergaduh dengan pemain tanpa penggantinya
dan Aubameyang pula terperuk saja di rumah.
Memalukan betul.
STADIUM EMIRATES
Mana-mana penyokong Arsenal pun pasti sedih memikirkan
dah bulan Januari dan tiada piala yang boleh dimenangi musim ini.
Kita nampak tekanan yang dihadapi Mikel Arteta
jika mereka tak berjaya memasuki Liga Juara-juara.
Masih jauh lagi perjalanan untuk menandingi pasukan seperti Liverpool?
Ya, kami memerlukan skuad 20, 22 orang pemadang kawasan jauh yang terbaik
dan itu memerlukan masa.
Awak rasa Aubameyang
akan meninggalkan kelab sebelum jendela ditutup?
Auba tak terpilih lagi untuk perlawanan hari ini.
Tapi masihkah dia pemain Arsenal nanti?
Saya tak tahu sama ada dia akan terpilih untuk perlawanan seterusnya.
Penghujung Januari hampir tiba bagi Arsenal,
dan mereka terkeluar daripada dua kejohanan tanpa sebarang gol.
Kawal bola itu dan ubah rentaknya.
Begitu.
Waktu rehat dalam musim ini membolehkan pemain pulih semula.
Serang dahulu, ya.
Mikel membawa para pemainnya ke Dubai untuk latihan cuaca panas,
tapi memelihara disiplin skuad tetap menjadi keutamaan.
Apa awak patut buat? Biarkan saja? Apa awak patut buat?
-Patut buat apa? -Biarkan.
Biarkan. Tak apa.
Yang berlaku sejak sepuluh tahun lalu, biarkan.
Yang seterusnya pun sama, selepas itu pun sama.
Di Sepanyol ini dipanggil casa Pepe.
Awak tahu maksud casa Pepe? "Rumah Pepe."
Semua orang buat ikut sesuka hati.
Kita perlu tingkatkan tahap kita, ayuh.
Arsenal menghadapi cabaran sukar di minggu-minggu akan datang.
Bagus, Granit.
Kedudukan tempat empat teratas dan kembali ke bola sepak Eropah
kini menjadi tumpuan utama Mikel.
Bola di sini! Cédric, lupakan dia,
beritahu dia, kalau dia pergi, awak pun pergi!
Ayuh.
Sama. Granit, main!
Awak tak apa-apa?
-Kenapa? -Suara awak teruk sangat.
Baik, mari!
Habiskan dengan baik, ayuh.
KELAB BOLA SEPAK ARSENAL
Selamat datang ke 5 Live Sport pada hari tarikh akhir.
Pada hari terakhir jendela pemindahan, tawaran dibuat kepada Auba.
Barcelona, antara kelab terbesar bola sepak dunia,
mahu mengambilnya, tapi hanya sekadar pinjaman.
Tawaran yang bagus untuk Auba
namun pinjaman ini bermakna Arsenal masih
terikat untuk membayar gajinya musim depan.
HARI TARIKH AKHIR
Situasi kami sekarang ialah sesuatu
yang lambat-laun akan menjadi lebih tegang.
BERITA TERBARU
Edu dan Rich ada masa hingga 11.00 malam untuk meyakinkan Barcelona
untuk mengambil Auba secara kekal,
sebaik saja kontraknya bersama Arsenal ditamatkan.
Mari kita selesaikan, Rich, dan berterus terang kepada mereka.
Kita hanya perlu buat panggilan.
Baiklah. Dia di Barcelona.
-Siapa? -Auba.
Saya ada terima twit tentangnya di Lapangan Terbang Barcelona.
Yakah? Okey.
Biar saya tengok dulu.
Tanpa kebenaran Arsenal, Auba telah pergi ke Sepanyol.
Aubameyang sepatutnya buat apa sekarang?
-Berlatih. -Dia sepatutnya berlatih?
Edu memanggil seorang wakilnya.
Hantar dulu kepada kami rancangan kalian,
baru kami tentukan sama ada kami mahu menerimanya
kerana saya tahu pemain itu baru tiba di Barcelona.
Ini hal peribadi bagi Pierre-Emerick.
Dia datang melawat Barcelona. Bapanya tinggal di Barcelona.
Ya, okey.
Jadi, kita sedang hidup di awang-awangan.
Kelab kami menunggu kalian menghantar sesuatu kepada kami
rancangan kalian, jika tak dia perlu kembali ke London.
Kalian mahu kami menghantar emel dengan tawaran lebih baik?
Ya. Tawaran sekarang sangat jauh di bawah jangkaan kami.
-Okey. Selamat tinggal. -Okey. Terima kasih.
Sebenarnya, di mana kita dari segi apa yang akan berlaku hari ini?
Keputusan di tangan mereka sekarang.
Kita tunggu.
HARI TARIKH AKHIR
Pierre-Emerick Aubameyang,
masih belum ada perjanjian kewangan,
tapi rundingan masih berlaku antara Arsenal dan Barcelona.
-Adakah itu mengubah perjanjian? -"Dah bermula."
Ya?
Bak kata Sherlock Holmes.
Menjelang tarikh akhir pemindahan,
Barcelona enggan mengubah tawaran pinjaman mereka.
Aubameyang berada di Sepanyol hari ini untuk berunding dengan Barcelona,
kedua-dua kelab tak dapat mempersetujui bayaran yang perlu dibayar oleh Barcelona.
Nampaknya dia akan kembali ke Arsenal.
Mikel?
Mikel memanggil dari Dubai meminta laporan.
Kami tak berjaya mencapai persetujuan.
Tawaran yang mereka baru hantar sama seperti yang sedia ada.
Kami telah cuba mencari penyelesaian, tapi tak berjaya.
Tiada jawapan daripada Barca. Mereka dah buat tawaran?
Tiada.
Kita sedang menunggu siapa akan mengalah dulu.
-Ya. -Seperti bermain pakau.
Tinggal beberapa jam saja lagi, Barcelona mahu berbincang.
Awak nak telefon, atau saya?
Jika mereka mengambil Auba dan membayar gajinya, bukan meminjamnya,
Arsenal akan menjimat puluhan juta paun.
Okey, Matteo, rasanya kita boleh buat perjanjian,
lebih baik jika kita boleh
bersetuju menamatkan kontrak pemain itu hari ini.
Barcelona akan menawarkan kontrak kepada Pierre-Emerick untuk musim depan,
yang akan menanggung gajinya.
Rancangan kami ialah untuk buat begitu.
Okey. Tahniah kerana rasanya bagi kalian
ini tawaran yang sangat baik. Tahniah.
Terima kasih.
-Masih perlu dilakukan. -Ya.
Selamat tinggal.
Rich dan para peguam Arsenal perlu menamatkan kontrak Aubameyang
dan memfailkan dokumen dengan Liga Premier
sebelum pukul 11.00 malam.
Kita kesuntukan masa.
Hai. Awak dah dapat...
Dia dah tandatangan?
-Menghantarnya sekarang? Baik. Okey. -Akan diterima.
Kami memerlukannya sekarang.
Siap. Kami dah menghantarnya kepada Liga Premier.
Ya, dah dihantar sebelum pukul 11.00, okey?
Semuanya dah ditandatangani.
Selamat tinggal.
-Syabas, semua. -Ya Tuhan!
Syabas, semua.
Selesai pada pukul 10.59.
BARCELONA BERSETUJU MENGAMBIL PIERRE-EMERICK AUBAMEYANG
Pencapaian sebegitu mendatangkan rasa lega, rasa bangga.
Sebaik saja semua orang sedar ini mungkin tak berjaya
fikiran kami jadi lebih fokus.
Di Sepanyol, dunia diperkenalkan kepada pemain terbaharu Barcelona.
Aubameyang menyiarkan ucapan perpisahan kepada penyokong Arsenal.
Cara pemergiannya agak menyedihkan.
Penyokong Arsenal amat berdukacita,
bukan kerana pemergian Aubameyang, tapi Arsenal takkan menggantikannya.
Apakah rancangan sebenarnya?
Arsenal mengambil risiko besar.
Arsenal menjaringkan satu gol tahun ini
dan mereka membiarkan Aubameyang berpindah ke Barcelona
dan belum menggantinya.
Kami percaya ini tindakan yang wajar,
jelas, kami hanya mahu anggota terbaik
dan pemain terbaik di kelab ini.
Saya menghargai sumbangan Auba terhadap kelab ini
dan menganggap peranan saya dalam hubungan ini
sebagai penyelesaian, bukan masalah.
Saya hanya mengenang detik kegemilangan Auba.
Saya tak mahu pengakhirannya begitu kerana Auba patut dapat yang lebih baik,
begitu juga kelab ini, tapi pada pendapat saya, tak mungkin ada jalan lain.
Bulan Januari cukup mencabar bagi Mikel dan Arsenal.
Jangan biarkan mereka sentuh bola itu.
Dah sebulan mereka tanpa gol.
Mikel memerlukan reaksi pemain dalam pertarungan untuk layak
menyertai bola sepak Eropah musim depan.
KELAYAKAN LIGA JUARA-JUARA
Menewaskan Wolves membolehkan mereka mengejar pesaing.
WOLVES LWN ARSENAL STADIUM MOLINEUX - 10 FEBRUARI 2022
Arsenal!
Pertembungan antara dua pasukan yang bercita-cita
menduduki tempat empat teratas, dan pemenang malam ini
semakin hampir seraya Wolves menjadi tuan rumah kepada Arsenal di Liga Premier.
-Red Army! -Red Army!
Sekarang kita hanya boleh mencapai tempat empat teratas.
Ini perlawanan mencabar, tapi kita mesti menang.
-Sedia? -Sedia, ayuh, semua.
Cuba saling bantu-membantu. Bekerjasama.
Ayuh, semua.
Okey, dengar sini. Berkumpul.
Mulakan cepat.
Kuasai mereka dan mainlah sepertimana yang kita mahu,
bertindak agresif dan berani menyerang.
Saya mahu melihat semua orang buat keputusan dan berniat untuk menang.
Bertandinglah kerana mereka akan menerjah, mengejek dan mengganggu kita,
dan mengganggu kita lagi.
Okey, ayuh kita mulakan.
Pasukan Wolves memulakan perlawanan.
Arsenal, tanpa memenangi lima perlawanan, memerlukannya hari ini.
Arsenal menguasai perlawanan.
Hebat permainan Saka dan tendangan oleh White.
Melepasi Lacazette. Itu pun Gabriel!
Arsenal mendahului perlawanan.
Lihatlah betapa Mikel Arteta menyukainya.
Gol Gabriel merupakan gol pertama Arsenal dalam 478 minit perlawanan bola sepak.
Setelah lebih sejam bermain, Wolves dapat melempar ke dalam.
Faul oleh Martinelli terhadap Podence di sana.
Semasa berundur dia faul sekali lagi di depan mata pengadil.
Kad kuning dilayangkan. Dua kad kuning. Martinelli dibuang padang.
Dua kesalahan berlainan dalam permainan yang sama,
itulah yang tak diperlukan oleh Arsenal dan Arteta.
Bedebah betul.
Buat kali kelima musim ini, Arsenal terpaksa bertahan dengan sepuluh anggota.
Tendangan percuma Wolves.
Masuk.
Malang sungguh bagi Arsenal.
Nanti dulu, bendera dinaikkan, dan itu tak dikira.
Jimenez! Arsenal sipi-sipi dapat menangkisnya.
Ini kemenangan besar bagi Arsenal
jika dapat bertahan sekejap saja lagi.
Perlawanan tamat. Kemenangan besar untuk Arsenal.
Arteta sangat gembira.
Satu mata lagi untuk Arsenal menduduki empat teratas.
Tiga mata yang cukup penting.
SETERUSNYA
Aubameyang kini di Barcelona. Apa pendapat awak?
Seorang demi seorang pemain dibiarkan pergi tanpa pengganti.
Lacazette, tersalah perhitungan.
Saya yakin awak akan jaringkan gol.
Di kelab sebesar ini, kita tak boleh goyah.
Jota menyumbatnya masuk, gol untuk Liverpool.
Peluang kecil yang mereka dapat.
Pengurusnya sudah dua tahun, tapi belum nampak sebarang penambahbaikan.
Orang ramai sangat ghairah tentang perkembangan bola sepak.
Mereka benci kita.
TERIMA KASIH KEPADA PARA PEMAIN, JURULATIH DAN STAF KELAB BOLA SEPAK ARSENAL
Terjemahan sari kata oleh Faizah Asma' Mohamed Anuar
Penyelia Kreatif Nur Atiqah Jalaludin